Μελέτη της ουσίας Ρ ως δείκτη της Διαβητικής Περιφερικής Νευροπάθειας
Creators: name: Γιακαμόζης, Αθανάσιος Ιωάννη
Publisher: name: Aristotle University of Thessaloniki
Year: 2013
Subjects: Διαβήτης
Νευροπάθεια
Ουσία Ρ
Diabetes
Neuropathy
Substance P

description: Η διαβητική νευροπάθεια, η πιο συχνή επιπλοκή του Σακχαρώδη Διαβήτη (Σ.Δ) αποτελεί μια ομάδα κλινικών συνδρόμων, τα οποία προσβάλουν διαφορετικά τμήματα του νευρικού συστήματος. Μεταξύ αυτών η επώδυνη διαβητική περιφερική νευροπάθεια (ΔΠΝ) προσβάλει περίπου το 20% του διαβητικού πληθυσμού. Έως τώρα δεν υπάρχει κάποιος βιοχημικός προγνωστικός ή διαγνωστικός δείκτης γι’ αυτή την επιπλοκή του Σακχαρώδη διαβήτη και η διάγνωση της γίνεται μόνο με κλινικά κριτήρια. Η ουσία Ρ παρότι θεωρείται ότι συμμετέχει στο μηχανισμό του νευροπαθητικού πόνου στην επώδυνη ΔΠΝ δεν έχει μελετηθεί αρκετά ως προς τη διαγνωστική της αξία. Σκοπός μας λοιπόν είναι να μελετήσουμε τα επίπεδα της ουσίας Ρ στο σάλιο σε διάφορες ομάδες διαβητικών ασθενών και να δούμε αν συσχετίζεται με την επώδυνη ΔΠΝ σε βαθμό που να μπορεί να χρησιμοποιηθεί ως διαγνωστικός και προγνωστικός δείκτης, αν συσχετίζεται με την ένταση των συμπτωμάτων, την εξέλιξη της ασθένειας στο χρόνο και την ακολουθούμενη αντιδιαβητική αγωγή. Η μελέτη περιλαμβάνει: Πειραματική διαδικασία, Στατιστική Ανάλυση, Δημιουργία matlab script και συζήτηση – ερμηνεία αποτελεσμάτων. Μελετήθηκαν 64 ασθενείς με Σ.Δ. τύπου ΙΙ και μετρήθηκαν τα επίπεδα της ουσίας Ρ στο σάλιο. Οι ασθενείς χωρίστηκαν σε τρεις ομάδες. 23 ασθενείς με επώδυνη ΔΠΝ διαγνωσμένη τουλάχιστον από 3 έτη, 21 ασθενείς με επώδυνη ΔΠΝ που ανέπτυξαν συμπτώματα το τελευταίο 6μηνο και 20 ασθενείς με Σ.Δ αλλά χωρίς επώδυνη ΔΠΝ. Επίσης έγινε μέτρηση της ουσίας Ρ και σε 10 άτομα χωρίς ΣΔ που αποτέλεσαν την ομάδα ελέγχου. Η κατάταξη των ασθενών σε αυτούς με διαβητική νευροπάθεια έγινε με το Michigan Neuropathy Screening Instrument (MNSI). Σε όλους τους ασθενείς έγινε εκτίμηση του ουδού ευαισθησίας και πόνου με το με το Electronic Von Frey Model (EVF3) της Bioseb , μια ηλεκτρονική συσκευή που χρησιμοποιείται για την αξιολόγηση της αίσθησης της ευαισθησίας και του άλγους με την εφαρμογή μηχανικού ερεθίσματος. Η επιλογή των ασθενών και η κλινική τους εξέταση έγινε στην Α’ Παθολογική κλινική του Γ.Ν.Νοσοκομείου ‘Γ. Παπανικολάου’ ενώ η μέτρηση της ουσίας Ρ έγινε στο εργαστήριο φυσιολογίας του ΑΠΘ. Η ανάλυση των δεδομένων της μελέτης μας έδειξε ότι η συγκέντρωση της ουσίας Ρ δεν διαφέρει στατιστικά σημαντικά μεταξύ των ασθενών με Σ.Δ και αυτών που δεν έχουν Σ.Δ. Δεν διαφέρει ακόμη μεταξύ των διαβητικών που παρουσιάζουν την επιπλοκή της επώδυνης Δ.Π.Ν και αυτών που δεν έχουν ΔΠΝ. Τέλος δεν αποδείχθηκε συσχέτιση της ουσίας Ρ με την ένταση των συμπτωμάτων, την εξέλιξη της ασθένειας στο χρόνο και την ακολουθούμενη αντιδιαβητική αγωγή. Αυτό που φαίνεται να επηρεάζει την συγκέντρωση της ουσίας Ρ είναι η ηλικία των ασθενών με τους νεώτερους να εμφανίζουν αυξημένα επίπεδα σε σχέση με τους γεροντότερους. Τελικά από την παρούσα μελέτη φάνηκε πως η ουσία Ρ μετρούμενη στο σάλιο δεν μπορεί να χρησιμοποιηθεί ως διαγνωστικός και προγνωστικός βιοχημικός δείκτης για την επώδυνη ΔΠΝ. Αυτό όμως που αναδείχθηκε από την προσπάθεια μας είναι η αξιολόγηση της αισθητικότητας των άκρων με αξιόπιστο και κατά το δυνατό αντικειμενικό τρόπο με τη βοήθεια του EVF3. Αυτή η νέα μέθοδος κλινικής εξέτασης θα μπορούσε να ενισχύσει σημαντικά τη διάγνωση και να βοηθήσει στην παρακολούθηση της ΔΠΝ συμπληρώνοντας τα υπάρχοντα διαγνωστικά πρωτόκολλα.
description: Diabetic neuropathy the most common complication of diabetes mellitus (DM) is a group of clinical syndromes that, affect different parts of the nervous system. Among these, painful diabetic peripheral neuropathy (DPN) affects approximately 20% of the diabetic population. Until now there is no biochemical prognostic or diagnostic marker for this complication of diabetes and the diagnosis is made only by clinical criteria. Although substance p is considered to participate in the mechanism of neuropathic pain in painful DPN, has not been studied sufficiently to its diagnostic value. Our aim is to study the levels of substance P in saliva, in different groups of diabetic patients and to see whether it is associated with painful DPN in a degree that can be used as a diagnostic and prognostic indicator, if correlated with the intensity of symptoms, disease progression in time and followed antidiabetic treatment. The study includes:.Experimental procedure, Statistical Analysis, Creating matlab script and discussion - interpretation of results. We studied 64 patients with DM Type II and measured levels of substance P in saliva. Patients were divided into three groups. 23 patients with painful DPN diagnosed at least 3 years, 21 patients with painful DPN who developed symptoms in the last 6 months and 20 patients with D.M but without DPN. There was also measured substance P and in10 individuals without diabetes, constituted the control group. The classification of patients into those with diabetic neuropathy was made with the Michigan Neuropathy Screening Instrument (MNSI). In all patients there was an evaluation of the pain and sensitivity threshold with the Electronic Von Frey Model (EVF3) of BIOSEB, an electronic device used for the evaluation of the sense of pain and sensitivity by applying mechanical stimulus. The selection of patients and their clinical examination was made in First Pathology Clinic of 'G. Papanikolaou' Hospital while the measurement of substance P was made in the physiology laboratory of Aristotelio University of Thessaloniki (AUTH). The analysis of the data of our study showed that the concentration of the substance P did not differ significantly between patients with D.M and those who do not have D.M. There is no different even among diabetics presenting complication of painful DPN and those without DPN. Also we found no correlation of substance P to the intensity of symptoms, disease progression in time and followed antidiabetic treatment. What appears to affect the concentration of substance P is the age of patients where younger exhibit elevated levels relative to the older. Eventually this study showed that the substance P measured in saliva can not be used as diagnostic and prognostic biochemical marker for painful DPN. But what emerged from our efforts is the evaluation of limb sensation with reliable and objective way with the help of the electronic device EVF3. This new method of clinical examination could significantly enhance diagnosis and assist in monitoring DPN complementing existing diagnostic protocols.